description: "Страх ни е, не искаме пришълци", казват хората от околните блокове.

title: Жителите на кв. "Овча купел" искат незабавно закриване на бежанския център

maintext:
Фотограф: Анелия Николова
Жители на столичния квартал "Овча купел" излязоха отново на протест с искане за незабавно закриване на бежанския център в квартала, както и пълна екстрадиция на нелегалните мигранти. Организатори на проявата са ВМРО, "Атака" и Националният фронт за спасение на България. На демонстрацията присъстваха депутатът Магдалена Ташева и заместник-председателят на ВМРО Ангел Джамбазки.Първоначално гражданите трябваше да се съберат пред Центъра за бежанци, но заради информация за възможни провокации протестът се състоя на ъгъла на ул. "Монтевидео" и "Маестро Кънев". В района имаше засилено полицейско присъствие и не бе допуснато нито един от пребиващите в центъра да излезе отвън. В проявата се включиха основно привърженици на партиите, организатори на протеста, но присъстваха и представители на няколко мотоклуба, както и футболни фенове.Още преди време за закриване на бежанския център се обявиха много от живущите в квартала, но не пожелаха да се включат в протеста тази вечер, защото според тях е чат от политическа кампания.Протестиращите скандираха "Вън пришълците" и "Не ви искаме тук". Те разказаха, че се притесняват за сигурността си и често се стига и до провокации. Според тях "бежанците закачат младите момичета, а с момчетата често се бият"."Блокът, който се намира в непосредствена близост до бежанския център, е постоянно под обсада. Живущите в него буквално спазваме вечерен час. Страх ни е дори да се разминаваме с обитателите на центъра. Ставаме свидетели на арогантно поведение към студентките от Нов български университет, повечето от които пропускат вечерните си лекции поради тази причина", разказва Мария Илиева от квартала."В София няма място за бежански център. Той трябва да бъде от закрит тип и да бъде изведен извън населени места. Трябва да спрем изхранването на нелегални имигранти. В последните дни непрекъснато чувам от служебни граждани на властта, че ВМРО и "Атака" сме дошли да провокираме негативни настроения в наша полза, но това не е вярно", каза евродепутатът Ангел Джамбазки и уточни, че самият той живее в кв. "Овча купел".От месеци местните жители се оплакват от настанените в него чужденци, които според тях "не са хора, бягащи от войната, а индивиди с престъпни намерения, сред които има и талибани".Напрежението около бежанския център ескалира в сряда вечерта, след като на спешния телефон 112 беше получен сигнал, че група младежи смятат да се саморазправят с мигрантите , което доведе до среща между кмета на София Йорданка Фандъкова и шефа на столичната полиция старши комисар Младен Маринов, който разпореди денонощно полицейско присъствие и видеонаблюдение в района.От Столичната полиция посочиха, че не са регистрирани инциденти по време на проявата. В района на бежанския център полицейското присъствие остава засилено, в охраната са включени и служители на Дирекция "Жандармерия".ВМРО вече поиска закриването на бежанските центрове в София, наскоро организира и протест в Харманли, където е най-големият център. Мигрантите са основна тема и на кандидат-президентската кампания на Красимир Каракачанов и Явор Нотев.


title: Via Pontica - първият трансграничен маратон, свързал България и Румъния

maintext:
1/20 снимки в галерията Първият трансграничен маратон в България и Румъния се състоя в началото на септември по Северното българско и Южното румънско Черноморие.
Снимка: Оана Петресе
Фотограф: Зелена стъпка

fasttext_language: bg


title: Инвеститори за АЕЦ "Белене" ще дойдат само от Кремъл, обяви Трайчо Трайков

maintext:
Фотограф: Цветелина Белутова
АЕЦ "Белене" категорично не трябва да се строи. Това смята кандидатът за президент на Реформаторите и бивш министър на икономиката и енергетиката в първия кабинет "Борисов" Трайчо Трайков.Според него, ако се тръгне в тази посока, това ще доведе само до изтичането на милиони, които става милиарди. "Ако се тръгне към търсенето на инвеститор, което от финансова гледна точка е логична стъпка, ще дойдат само инвеститори от Кремъл. Никой друг", обяви още Трайков.В хода на плащането на присъдената сума в полза на "Атомстройекспорт" трябва да се търси подкрепата на Русия да се намери купувач за готовото вече оборудване. Платим ли, изпуснали сме ги и трябва да търсим инвеститор, който няма да дойде ей така, заяви в сутрешния блок на Би Ти Ви Трайков.Той изрази съчувствие към настоящия министър Теменужка Петкова за ситуацията, в която се намира, защото хем знаела действителното тежко положение около проекта, хем била принудена да държи на държавни постове хора, които носят вина за тази ситуация. Той има предвид началника на бившите директори на НЕК - Любомир Велков и Мардик Папазян, които бяха разследвани от прокуратурата за неизгодната продажба на реактора, произведен за първоначалния проект за строеж на АЕЦ Белене" от чешката компания "Шкода". Той стана част от сделката с "Атомстройекспорт" за строежа на българската АЕЦ по нова технология и вече е инсталиран в Калининската АЕЦ. Двамата бяха обвинени, че са продали реактора с 90 млн. евро по-евтино от експертната оценка за стойността му.Тази сутрин министърът на енергетиката Теменужка Петкова изрази надежда в ефира на Би Ти Ви, че на двамата ще бъде потърсена отговорност.Любомир Велков бе главен изпълнителен директор на НЕК, а Мардик Папазян - изпълнителен директор, от ноември 2005 до август 2009 г., когато бяха сменени от дошлата на власт ГЕРБ. По това време министър на икономиката и енергетиката беше Петър Димитров, който оглавява управителния съвет на Държавно предприятие "Радиоактивни отпадъци", което Трайков цитира. Той даде пример и с предишния енергиен министър - Румен Овчаров, който пък представлява държавата в "Лукойл"."Явно сегашното правителство не намира нищо нередно в работата на предходните", обяви Трайков. Съчувствам на Петкова – да познаваш детайли и да ги държиш по неясно какви съображения, сигурно й е много трудно, предположи той.В коментар за де факто двете български кандидатури за поста генерален секретар на ООН, след като правителството оттегли подкрепата си за директора на ЮНЕСКО Ирина Бокова и издигна еврокомисаря Кристалина Георгиева, но Бокова не се отказа от състезанието, Трайков посочи, че България е в доста конфузна ситуация."Жалко, че и на Моци ( Козмин, защитник в "Лудогорец" - бел. ред.) не му дадоха снощи втори път да бие", илюстрира с ирония ситуацията Трайков. Той посочи, че въпреки резервите си към Бокова заради "флиртовете" й с Путин тя е качествен кандидат. Според него "резилът" на България, както БСП го определи вчера, не е в двамата кандидати, а в това, че правителството се е поддало преди време на бруталния натиск на Георги Първанов и тогавашния партньор на управляващите - неговата партия АБВ, и е потвърдило кандидатурата на Бокова.Правомощията на президента са толкова големи колкото самия президент", коментира още Трайков. По думите му президентът трябва да бъде коректив на другите власти."Част от президентските правомощия, изрично изписани в конституцията, до ден днешен не са използвани", допълни Трайков.


description: Хулиганство - що е то според закона и съдебната практика и какво коментират юристи за случая със Стоичков.

title: Хулиганство ли е нападението на Стоичков над журналистически екип

maintext:
Фотограф: Юлия Лазарова
Фотограф и шофьор на вестника разказаха, че
когато са отивали да снимат сватбата на дъщеря му.
Когато хулиганството си изразява или включва лека телесна повреда, престъплението става "лека телесна повреда по хулигански подбуди". Следователно, за разлика от обикновената лека телесна повреда, която е причинена по личен мотив, а не като хулиганска демонстрация, наказателното производство се води пак от прокуратурата и МВР. Докато обикновената лека телесна повреда се преследва по тъжба на пострадалия без участие на прокуратурата.
Какво показва съдебната практика:
За да има хулиганство, то трябва да е публично, но не всяко публично сбиване е хулиганство
Хулиганството е престъпление срещу обществения ред, но пострадалият е конкретно лице и следователно съдът е длъжен да изясни отношенията между обвиняемия и пострадалия. И в процеса на изясняване може да се открие дългогодишен личен конфликт, който избухва на публично място, но съдът може да не приеме това за хулиганство.
С други думи, хулиганството винаги е публична проява, но не всеки публичен конфликт или бой представлява хулиганство. Във втория случай ако има телесни увреждания, не се квалифицира като телесна повреда по хулигански подбуди.
Хулиганството е демонстрация на неуважение срещу обществения ред и правилата за благоприличие и най-често представлява
саморазправа по внезапно предизвикан конфликт между непознати
Ясен пример за хулиганство са сбиванията между агресивни шофьори на пътя заради нарушения на правилата за движение.
Ако обаче сбиването е между познати заради личен конфликт, хулиганство може и да няма, дори да е извършено на площада. Например ако човек стреля безразборно на улицата и рани или убие някого, това ще е убийство по хулигански подбуди. Ако пак на улицата един съсед убие съседа си, заради многогодишен личен конфликт, няма да ги има хулиганските подбуди, а други.
Такъв според съдебното решение е напр. нашумелият инцидент с шамара на
А наказанието е глоба, защото така казва законът, когато извършителят на телесната повреда не е осъждан. За хулиганство наказанието също може да е глоба, ако е неосъждан извършителят - така предвижда законът. Ясен пример за хулиганство са сбиванията между агресивни шофьори на пътя заради нарушения на правилата за движение.Ако обаче сбиването е между познати заради личен конфликт, хулиганство може и да няма, дори да е извършено на площада. Например ако човек стреля безразборно на улицата и рани или убие някого, това ще е убийство по хулигански подбуди. Ако пак на улицата един съсед убие съседа си, заради многогодишен личен конфликт, няма да ги има хулиганските подбуди, а други.Такъв според съдебното решение е напр. нашумелият инцидент с шамара на Георги Илиев срещу Слави Бинев в ресторант БИАД през 2000 г ., който по повод случая "Стоичков и журналистите" отново бе припомнен в социалната мрежа. Пред съда тогава се установи, че двамата имат продължителен личен конфликт и лична вражда, поради което, а и по искане на пострадалия в хода на процеса, преквалифицира присъдата от хулиганството в лека телесна повреда. В случая съдът е приел, че пострадалият още изначално е трябвало да подаде тъжба, тоест прокуратурата не е следвало да води производството, а инцидентът е като онези, които се преследват по тъжба на пострадалия - удари между враждуващи познати в заведение.А наказанието е глоба, защото така казва законът, когато извършителят на телесната повреда не е осъждан. За хулиганство наказанието също може да е глоба, ако е неосъждан извършителят - така предвижда законът.
Но Георги Илиев беше признат за виновен - подчертавам това, то означава, че каквато и да е причината и поводът - императивът е един и не подлежи на коментар: нямаш право да удряш. Когато хулиганството си изразява или включва лека телесна повреда, престъплението става. Следователно, за разлика от обикновената лека телесна повреда, която е причинена по личен мотив, а не като хулиганска демонстрация, наказателното производство се води пак от прокуратурата и МВР. Докато обикновената лека телесна повреда се преследва по тъжба на пострадалия без участие на прокуратурата.Какво показва съдебната практика:Хулиганството е престъпление срещу обществения ред, но пострадалият е конкретно лице и следователно съдът е длъжен да изясни отношенията между обвиняемия и пострадалия. И в процеса на изясняване може да се открие дългогодишен личен конфликт, който избухва на публично място, но съдът може да не приеме това за хулиганство.С други думи, хулиганството винаги е публична проява, но не всеки публичен конфликт или бой представлява хулиганство. Във втория случай ако има телесни увреждания, не се квалифицира като телесна повреда по хулигански подбуди.Хулиганството е демонстрация на неуважение срещу обществения ред и правилата за благоприличие и най-често представляваНо Георги Илиев беше признат за виновен - подчертавам това, то означава, че каквато и да е причината и поводът - императивът е един и не подлежи на коментар: нямаш право да удряш.
Районната прокуратура в Етрополе образува в понеделник досъдебно производство за инцидента с журналистическия екип на вестник "България днес" от събота в района на Етрополския манастир.Делото е заведено за хулиганство срещу неизвестен извършител и разследва "непристойни действия, грубо нарушаващи обществения ред и изразяващи явно неуважение към обществото".Това не е първата подобна проява на Стоичков, известен още от футболните терени с избухливия си характер. Затова и част от медийното вниманието е дали разследващите органи ще си свършат работата както би трябвало в подобна ситуация или популярността, а може би и контактите на футболиста, ще му помогнат да се размине по-леко.- Да предаде материалите, които е събрала на прокуратурата за подвеждане под наказателна отговорност за хулиганство на извършителя, тоест да действа според Наказателния Кодекс (НК);- Да остави случая в собствените си ръце, тоест да действа според Указа за борба с дребното хулиганство, който възлага на МВР тази борба.Изборът на вариант зависи от сериозността на случая. Не открих статистика за отделните варианти. Но според видимата практика, когато инцидентът силно нашуми медийно, обичайно се поема от прокуратурата.Полицията може да задържи за 24 часа побойника или, да кажем, по-меко - който пръв според свидетелите е размахал юмруци, може и двамата, може да арестува и всички участници в инцидента.Има пресни примери: гардовете на Ивайло Борисов-Ториното бяха задържани след побоя на Околовръстното шосе, Перата беше задържан след видеото със завързаните бежанци , задържан беше шофьорът, който нападна друг шофьор на автомагистрала "Тракия"... И в трите случая деянията им бяха определени като хулиганство., да изготви своето заключение и да го предаде на прокуратурата. Така е според закона.Според НК хулиганството е грубо нарушение на обществения ред, тоест то е публичен акт. Описано е в член 325 на Наказателния кодекс в главата "Престъпления срещу реда и общественото спокойствие". Определено е като престъпление от общ характер и се преследва от прокуратурата.Алинея 1 гласи: "Който извърши непристойни действия, грубо нарушаващи обществения ред и изразяващи явно неуважение към обществото, се наказва за хулиганство с лишаване от свобода до две години или с пробация, както и с обществено порицание."В някои от случаите хулиганството е съпътствано и с причиняване на лека телесна повреда. Тя е описана в текстовете 129 - 131 от НК, като престъпление от частен характер.Да се върнем на случая Стоичков:Коментарът на юриста адвокат, обобщен, е, че в случая на нападението на Стоичков над екипа на "България днес" има хулиганство."Ако образуваното от Районната прокуратура в Етрополе досъдебно производство установи същите факти, които видяхме в телевизионните предавания, г-н Христо Стоичков трябва да бъде привлечен като обвиняем най-малкото за хулиганство по основния състав - член 325, ал. 1", каза Екимджиев, помолен от "Дневник" да коментира инцидента."В този случай не би бил приложим Указът за борба с дребното хулиганство, добави юристът, тъй като нападението е на улицата, тоест на публично място, срещу журналисти, които изпълняват служебните си задължения да информират обществото за събития. От тази гледна точка степента на обществена опасност е достатъчно висока, за да попадне нападението в основния състав на престъплението хулиганство.Попитах Михаил ЕкимджиевЕто подробният коментар на юриста:"Възможно е защитата да твърди, че г-н Стоичков е действал едва ли не в ситуация на неизбежна отбрана, тъй като според чл. 32, алинея 2 на Конституцията никой не може да бъде заснет без негово съгласие. Това обаче не означава, че, ако такова негово право е нарушено, той може да нарушава телесната неприкосновеност на снимащите. Различен интензитет на защита има правото на лично пространство, от една страна, и телесната неприкосновеност - тя е по-силно защитена.Освен това - когато става въпрос за публични личности, се има предвид и това, че те доброволно са се поставили под прожектора и са поели риска тяхното лично пространство да е по-ограничено в сравнение с неизвестните хора.Г-н Стоичков е можел да се обърне към полицията, да настоява за заличаване на снимките, да даде на съд медиата и фоторепортера, но категорично не може да се саморазправя по този начин. От тази перспектива поведението му не се отличава особено от от това на пътните хулигани, които с палки биха шофьор на околовръстното, или на хулиганите-охранители на Ториното, нито на оня шофьор на автомагистрала "Тракия", който принуди автобуса да спре...Разликата е, че в тези случаи извършителите бяха светкавично арестувани, а тук прокуратурата започва протяжна проверка на факти, които изглеждат очевидни."Дали полицията е трябвало да задържи Стоичков и другите участвали в скандала зависи от тяхната преценка и не е задължително по закон. Разследването тече и прокуратурата също отказва повече подробности на този етап. Единствената реакция на Стоичков дойде като изявление на семейството, че историята ще се решава "юридически", а не по медиен път.На базата на законовите тълкувания и първата реакция на прокуратурата по случая ще следим развитието на казуса, какво ще покаже разследването и как ще бъдат приложени правилата спрямо известния футболист.


description: Инцидентът идва във време на увеличено напрежение между САЩ и Русия, които са на противоположни страни в сирийската гражданска война, припомня агенцията.

title: Руски изтребител е доближил опасно патрул на САЩ над Черно море (видео)

maintext:
P-8 Poseidon е произведен от компанията на "Боинг" на базата намодела 737-800 и се използва от военноморския флот на Индия и Австралия.
[boeing.com]
Руски изтребители Су-27 са преминали само на 3 метра от американски разузнавателен самолет по време на инцидент над Черно море в сряда, съобщиха "Ройтерс" и РИА "Новости".
Според американците P-8 Poseidon на военно-морските сили – един от най-елитните самолети за разузнаване на морски пространство и издирване на подводници – е изпълнявал редовен полет. Руските прехващачи са минавали на няколко пъти край него, като това е продължило 19 минути и са се държали "опасно и непрофесионално".
Руската версия на министерството на отбраната е, че на два пъти самолети Р-8 са опитали да наближат руската граница над акваторията на Черно море с изключени транспондери. Според ген. Игор Конашенков, руските пилоти са действали изцяло съгласно международните правила, а американските самолети рязко са обръщали на 180 градуса при наближаването на изтребителите.
архивна снимка
Фотограф: Handout
Любопитен момент е, че дежурните Су-27 са вдигнати от базата Белбек на Кримския полуостров и не е ясно дали в Москва не говорят за среща в зона, която международно не е призната за руска след анексирането на тази територия преди повече от две години.
Източници на "Ройтерс" твърдят, че разузнавателният самолет е бил във въздуха в продължение на 12 часа, през които е имало няколко срещи, но нито една от тях не е била толкова близко до сериозен инцидент.
САЩ анализират случилото се, за да преценят дали да го вклчат в годишната среща на военни от двете страни за обсъждане на сериозни инциденти. Двустранното споразумение за избягване на опасни срещи в морето е от 1972 г.
Това се случва в самото начало на "Кавказ-2016" – най-голямото за годината руско стратегическо командно-щабно учение с участието на около 12 500 военни, авиация, бойна техника и кораби. Финалната фаза на маневрите, провеждани до 10 септември в Южния военен окръг с участието и на Черноморския и Каспийския флот, може би ще бъде наблюдавана от президента Владимир Путин.


description: Босна и Херцеговина е в очакване днес външните министри на ЕС да одобрят молбата й за членство – началото на дълъг път, който може да бъде помрачен от референдум на босненските сърби, илюстриращ нагледно дълбокото етническо разделение в страна.

title: ЕС решава дали да даде на Босна статут на кандидат за членство

maintext:
Външният министър на Босна Игор Църнадак.
Босна и Херцеговина е в очакване днес външните министри на ЕС да одобрят молбата й за членство – началото на дълъг път, който може да бъде помрачен от референдум на босненските сърби, илюстриращ нагледно дълбокото етническо разделение в страна, разказва "Ройтерс".Държавата не за първи път се опитва да получи статут на кандидат за членство. Но в момента за пореден път целостта й е застрашена заради неразбирателства между правителствата на съставните й части."Очаквам да получим положително становище от Съвета по общи въпроси на ЕС, просто защото направихме всичко, което се изискваше от нас", обясни външният министър на Босна Игор Църнадак.Интеграцията на Западните Балкани е една от големите цели на ЕС. Членството в съюза се разглежда като гарант за мира в региона, който продължава да търпи последтвията от жестоките войни, съпътствали разпадането на Югославия през 90-те години на миналия век. Босна подаде молбата си за членство през февруари , но Република Сръбска- една от съставните части на страната – отхвърли ключови условия, наложени от Брюксел, в това число и разширяването на търговското споразумение с Хърватия.Под натиска на Запада сърбите все пак се съгласиха на компромис през юли, пропрявайки пътя за положително решение за членството на Босна и Херцеговина.Но разделението в страната остава и 20 години след края на войната, като ситуацията в държавата допълнително е утежнена от тежката икономическа обстановка и лошия инвестиционен климат.Тези разделения се виждат и от плановете на Република Сръбска да организира референдум за отбелязване на националния празник на 9 януари – т.нар. Ден на държавността, който съвпада с датата, на която босненските сърби обявяват република и това ускорява събитията довели до тригодишния граждански конфликт.Този акт разгневи католическата хърватска общност и босненските мюсюлмани.Денят съвпада и с религиозен православен празник.В събота конституционният съд на страната се произнесе срещу организирането на такова гласуване, но босненските сърби заявиха, че въпреки това ще го проведат. Вотът е насрочен за 25 септември.Църнадак, който също е босненски сърбин, смята, че референдумът няма да попречи на страната за членството й в ЕС. Той заяви, че се надява да бъде намерен законов начин за отбелязване на 9 януари.


description: Формално вотът на недоверие ще бъде заради провал във външната политика, но мотивите ще се уточняват с други парламентарни групи, които биха го подкрепили. За да бъде внесен вотът са нужни 48 подписа, а социалистите в парламента са само 38.

title: БСП иска вот на недоверие срещу правителството заради кандидатурата на Георгиева за ООН

maintext:
Корнелия Нинова
Фотограф: Георги Кожухаров
Парламентарната група на "БСП Лява България" е решила да започне разговори с другите политически партии за внасянето на вот на недоверие срещу кабинета "Борисов 2", след като по-рано днес Министерският съвет издигна кандидатурата на еврокомисаря Кристалина Георгиева за генерален секретар на ООН. Досега Ирина Бокова бе официален претендент на страната ни за високия международен пост.Формално вотът на недоверие ще бъде заради провал във външната политика, но мотивите ще се уточняват с другите парламентарни групи, които биха го подкрепили. За да бъде внесен вотът, са нужни 48 подписа, а социалистите в парламента са само 38. Очаква се той да бъде подкрепен и от депутатите от АБВ, които също подкрепяха Бокова за генерален секретар на ООН. Вероятно преговори ще се водят и с ДПС, с "Атака" и с част от независимите народни представители."Капката, която преля чашата, е издигането на Кристалина Георгиева за генерален секретар на ООН. Има и други аргументи - политиката по отношение на бежанците, опита в страната ни да се създават гета, санкциите срещу Русия", заяви лидерът на БСП Корнелия Нинова след заседанието на парламентарната група.


description: Теодор Ушев е заснел кратък филм по разказа "Кристин, която маха от влака". Той е част от проекта "8 минути и 19 секунди", по който остава да бъдат заснети последните две части. Премиерата е планирана за 2017 г.

title: Теодор Ушев е заснел своята част от "8 минути и 19 секунди" по разказ на Георги Господинов

maintext:
Теодор Ушев
Фотограф: Личен архив
8 минути и 19 секунди" по разкази на Георги Господинов от сборника "И всичко стана луна". В проекта участват още режисьорите Петър Вълчанов, Кристина Гроздева
Това каза самият режисьор в интервю за "Дневник", което можете да четете в събота.
"8 минути и 19 секунди" е базиран на 5 разказа, които са обединени с логически връзки. Сценарият за всяка част е дело на нейния режисьор, в съавторство с Георги Господинов. Снимките по първата новела "Старецът и морето" са започнали в края на май край село Резово, режисирана от Надежда Косева.
Филмът на Ушев е по разказа "Кристин, която маха от влака" - кратка история за непознати мъж и жена, които се срещат във влак. В техните образи влизат Ирмена Чичикова и Китодар Тодоров. Двамата р азговарят за привидната случайност, лекотата на дните, сетивата към малките жестове, неслучилите се истории и думи.
Това е първи опит на Теодор Ушев в игралното кино, който е режисьор на анимационни филми.
Снимките са правени във влак по линията София-Варна, което е най-дългият железопътен маршрут в България.
Режисьорското дуо Петър Вълчанов и Кристина Гроздева са автори на филма "Урок", който спечели редица награди от значими международни и български кинофестивали. Предпремиерата на новия им филм "Слава" е част от програмата на тазгодишния фестивал "Аполония", който започна вчера.
Късометражният филм "Омлет", режисиран от Надежда Косева, спечели наградата на журито на 25-то издание на филмовия фестивал за независимо кино "Сънданс" през 2009 г. Сценарист бе Георги Господинов.
Работата по "
8 минути и 19 секунди" продължава, като остава да бъдат заснети последните две части. Премиерата е планирана за 2017 г.
Режисьорът Теодор Ушев е приключил със заснемането на своята част от филма ", Надежда Косева, Любомир Младенов и Владимир Люцканов, като всеки от тях е работил по отделен разказ.


title: Бюджетът за организацията на игрите в Токио може да достигне 29 млрд. долара

maintext:
Организаторите ще предприемат спешни мерки за съкращаване на разходите
Бюджетът на летните олимпийски игри през 2020 година в Токио може да достигне 3 трилиона йени (около 29,5 милиарда долара).Това посочва доклад на специалната комисия по оценка на разходите на игрите, предоставена на губернатора на японската столица Юрико Коике.Комисията също така е представила и план за съкращение на разходите, предполагащ преразглеждане или пълна отмяна на строителството на три обекта в японската столица: волейболна зала, център за водни спортове и гребен канал. При евентуален отказ от строителството средствата трябва да бъдат пренасочени към други обекти както в рамките на града, така и извън него."Веднага след завършването на олимпийските игри в Рио де Жанейро ние увеличихме обема на работата. Сега ще проучим този план и ще вземем решение както къде да инвестираме, така и какви да бъдат сроковете ни", отбелязва Коике.Планът също така включва точка, според която Токийската градска администрация ще компенсира от своя бюджет около 25% от разходите по спортните обекти, но само на територията на града. Останалите обекти, които са извън японската столица, ще се финансират от държавната хазна.Първоначално разходите за олимпийските игри в Япония бяха оценени на около 734 милиарда йени (7,2 млрд. долара).


description: Всеки километър от участъка, осигуряващ бърз достъп от Западната част на София до магистралите "Тракия" и "Хемус", струва почти 20 милиона лева.

title: Западната дъга на Околовръстното от утре ще е цяла

maintext:
[Агенция пътна инфраструктура]
Западната дъга на околовръстния път на София от утре ще може да се ползва в цялата си дължина, след като бъде открит нейният втори участък. Той е с дължина пет километра и половина, започва при моста над река Какач и свършва с вливане в Северната скоростна тангента.Първият участък от дъгата беше пуснат през декември миналата година, като започваше от края на магистрала "Люлин" и стигаше до пътния възел с бул. "Сливница". С пускането на Западната дъга се осигурява бърз достъп до "Ботевградско шосе" и магистрала "Хемус", а през вече съществуващия участък на околовръстното и до "Цариградско шосе" и магистрала "Тракия".Тя е част от коридор "Ориент/Източно Средиземноморие", който на територията на България свързва Видин с Кулата. Обектът ще осъществява връзка от и към Сърбия с изграждащия се магистрален пръстен в страната.Километър от втората част на Западната дъга излиза около 20 млн. лева, което се обяснява с няколкото сложни съоръжения по нея - четири надлеза и един подлез. По цялото протежение на пътя има шест ленти - по две активни за посока и по една аварийна.Нужните за реализацията на проекта почти 102 млн. лева са осигурени от Кохезионния фонд на Европейския съюз и националния бюджет чрез оперативна програма "Транспорт" 2007 - 2013 г. и ОП "Транспорт и транспортна инфраструктура" 2014 - 2020 г. Западната дъга се изгради от консорциум "Европейски пътища", в който участват "Джи Пи груп" ООД, "Автомагистрали – Черно море" АД и "Пътстройинженеринг" АД. Проектна скорост: 80 км/h.


title: Руски газопровод през България няма да има, обяви Русия

maintext:
Александър Новак
"Русия не обсъжда възможността да строи газопровод по дъното на Черно море през България.
Темата "Южен поток" не стои", каза Новак, цитиран от
.
По време на провеждащия се във Владивосток Далекоизточен икономически форум, руският енергиен министър Александър Новак обяви, че проектът за първата линия на газопровода "Турски поток" трябва да бъде реализиран към края на 2019 г., съобщи БТА, като цитира ТАСС."В момента обсъждаме с турските ни партньори конкретни стъпки по осъществяването на проекта. Разработихме пътна карта, която бе предадена на турските партньори, създадена е специална работна група, подготвен е проект за междуправителствено споразумение. Планираме за един-два месеца да тръгнем към подписване на съответните договорености, за да може първата линия на газопровода да бъде построена още към края на 2019 г.", заяви Новак.След възстановяването на обтегнатите руско-турски отношения, Москва и Анкара започнаха активен диалог в сферата на общите енергийни проекти, макар експертите в Москва да препоръчват на властите в Русия да направят по-трезва преценка на това кои от тях да възобновяват, защото финансовите ресурси на страната им започват да се свиват доста сериозно в последно време.След като Русия се отказа от реализацията на проекта "Южен поток" заради изискванията на ЕС, бе решено да се строи "Турски поток". По-късно обаче преговорите по проекта бяха спрени, отчасти заради кризата в двустранните отношения.Проектът предвижда строителство на газопровода през Черно море до европейската част на Турция и по-нататък към границата с Гърция. Дължината на морската част на проекта трябва да бъде около 910 км, а на сухопътната част на турска територия - 180 км. Общата стойност на проекта се оценяваше на 11.4 милиарда евро.


title: Река По

maintext:
1/3 снимки в галерията Река По е най-голямата река на Италия, преминава през четири региона. Някога пълноводна, днес е застрашена от пресъхване.
На снимката:
Река По при град Торино.
Фотограф: xali


description: Според германското издание "Кикер" приходите в евротурнирите ще се увеличат до 3.2 млрд. евро през сезон 2018-19.

title: Големите клубове ще изкарват по над 100 млн. евро от Шампионската лига след промените

maintext:
Новите по-високи приходи ще влязат в сила от сезон 2018-19
Водещите европейски клубове ще могат да изкарват по повече от 100 млн. евро от участието си в Шампионската лига, твърди "Кикер". Според германското издание приходите в евротурнирите ще се увеличат до 3.2 млрд. евро през сезон 2018-19.Наскоро УЕФА обяви промени в организацията на Шампионската лига , които ще влязат в сила след две години. Тогава четирите най-силни първенства в Европа ще имат по четири гарантирани отбора в груповата фаза.В момента маркетинговите приходи в Шампионската лига, Лига Европа и Суперкупата са 2.35 млрд. евро. От тях 1.3 милиарда ще бъдат разпределени сред клубовете в Шампионската лига."Кикер" представи какво биха получили отборите при новото разпределение и класирането от миналия сезон. Шампионът "Реал" (Мадрид) би взел 135.5 млн. евро. Отпадналите още в групите "Макаби" (Тел Авив) и "Астана" биха си тръгнали с по 20 млн. евро.До момента единственото официално съобщение от УЕФА е, че предстои "значително увеличаване на приходите" за клубовете в Шампионската лига и Лига Европа. Ясно е, че те ще зависят от различни фактори като премията за участие, постигнатите резултати, пазарния дял (свързан с договорите в отделните страни) и новия клубен коефициент (базиран на представянето в Европа през последните пет сезона и историческите успехи на клуба в евротурнирите).


description: Електрическият велосипед eF01 тежи 17 кг и може да достигне скорост от 20 км/ч, а като се сгъне може да се бута като куфар на колелца.

title: "Пежо" представя в Париж революционен сгъваем електрически велосипед

maintext:
[Пежо]
[Пежо]
[Пежо]
Производителят на автомобили, мотопеди и велосипеди "Пежо" ще представи на автосалона в Париж първото си сгъваемо електрическо колело. Това ще се случи 124 години, след като марка пуска първото си подобно превозно средство. Разработката от 1892 година е създадена от капитан Анри Жерар, който смята, че сгъваемото колело може да е от полза за армията.От 2009 година насам "Пежо" предлага електрически велосипеди, като има десетина подобни модела. Сгъваемото колело с електрическо задвижване eF01 има предимството да е много компактно и когато не се кара може да се бута лесно, като куфар на колелца.Помислено е и за интеграция на велосипеда в автомобилите "Пежо", като моделът 5008 ще е първият, който в багажника ще има обособено място за колелото и изход за зареждане на батериите му. При работещ двигател на колата, акумулаторите се зареждат за около два часа, като могат да черпят ток и от електрическата мрежа.Електрическият велосипед eF01 тежи 17 кг и може да достигне скорост от 20 км/ч. Само на ток изминава до 30 километра, като велосипедистът може да го кара и като разчита само на мускулите на краката си. Има и вариант електромоторът да подпомага въртенето на педалите.Спирането се осигурява от дискови спирачки. Велосипедът eF01 ще бъде пуснат в продажба през първото шестмесечие на следващата година.


title: Тръст "Синя България" се обяви против промените в ръководството на "Левски"

maintext:
[Синя България]
Тръст "Синя България" излезе с позиция относно последните промени в ръководството на "Левски" Организацията на феновете имаше право на един член в управителния съвет на сините, но го загуби след смяната на собствеността. Същото се случи и с Националния клуб на привържениците.Според привържениците управленските рокади са направени "по начин, който се използваше в близкото минало, без никакви разяснения и без прозрачност".Те смятат, че при подобни ръководни смени е нужно новите лица да бъдат представени, а идеите им и визията за развитие на клуба да са публично достояние. Феновете приемат, че вече не са част от управителния съвет, но продължават да настояват за прозрачност в клуба и се надяват, че новото му ръководство "няма да го загробва със заеми, безумни трансфери, комисионни и други схеми".От "Синя България" отбелязват, че според Устава на "Левски" назначението на поста изпълнителен директор става с решение на управителния съвет, който все още не е вписан и конституиран, каквато е ситуацията и с надзорния съвет, който пък от своя страна назначава УС.Тръстът съобщава, че официално е внесъл писмо, с което иска среща с надзорния съвет на клуба в най-кратък срок.


title: ЦСКА официално обяви завръщането си в мъжкия баскетбол

maintext:
Баскетболният ЦСКА фалира през 2009 година
Фотограф: Архив
ЦСКА ще има мъжки баскетболен отбор след седемгодишно прекъсване.Червените обявиха фалит под ръководството на гръцкия президент Йоргос Стерянопулос през януари 2009, а сега отново ще се върнат на баскетболната карта.Ръководството на "армейците" подаде заявка за участие във второто ниво на професионалния баскетбол в България - А група.Новината официално бе оповестена на клубния уебсайт, а идеята на шефовете на клуба е да заложат изцяло на свои юноши, които да натрупат опит при мъжете. Столичани ще бъдат водени от легендата Йордан Колев.Ръководството подкрепя решението си с обосновката, че младите баскетболисти ще играят повече мачове на високо ниво и ще бъдат в основата на изграждането на тим, който да играе и в НБЛ през следващите години.


title: Кметът на Бургас забрани събирането на пари от родителите на децата в градини и училища

maintext:
Димитър Николов
Фотограф: Юлия Лазарова
Кметът на Бургас Димитър Николов издаде заповед, с която забранява събирането на финансови средства от родителите на децата в детските градини, съобщиха от Община Бургас.Парите обикновено се събират за санитарни и хигиенни материали, играчки, дидактически материали, ремонт, оборудване и обзавеждане, познавателни книжки и учебни комплекти.Отговорност на родителите да закупят остават само учебните помагала за най-малките деца от яслените, първа (на 3 години) и втора група (на 4 години).Също така се забранява събирането на финансови средства от семействата на учениците в училищата - за ремонт, оборудване и обзавеждане на помещенията, охрана и сигурност.Общината ще проверява всеки сигнал за нарушение и при неизпълнение на изброените забрани ще се търси дисциплинарна отговорност от директорите на детски заведения и училища.


title: Селекционерът на Англия Сам Алърдайс се забърка в корупционен скандал

maintext:
Алърдайс беше назначен за селекционер на Англия само преди два месеца
Селекционерът на Англия допълва, че това не е "никакъв проблем" и че познава агенти, които "го правят през цялото време".
Футболната асоциация на Англия започва разследване за корупция срещу селекционера на националния отбор Сам Алърдайс.61-годишният треньор е заподозрян, че е използвал ролята си, за да дава съвети как да бъдат заобикаляни правилата при трансфери на играчи срещу заплащане.Английският вестник "Телеграф" публикува видео от среща между Алърдайс и мъже, представящи се за представители на фирма от Далечния Изток. Въпросната среща се е състояла през август, а мъжете са били репортери под прикритие.Във видеото Алърдайс заявява, че "глупавата" забрана за собствеността на играчи от трети страни може да бъда заобиколена.Алърдайс се договаря за бонус от 400 хиляди паунда и се съгласява да пътува до Сингапур и Хонконг като посланик. През миналата седмица отново се е състояла среща между треньора и "представителите на фирмата" от Далечния Изток.От "Телеграф" обясниха, че срещите със селекционера на Англия са част от десетмесечно разследване, което е открило множество доказателства за широкоразпространена практика на подкупи и корупция в британския футбол.Собствеността на играчи от трети страни беше забранена от Футболната асоциация още през 2008 г. след трансферните саги с Карлос Тевес и Хавиер Масчерано, чиито правата се държаха от офшорни фирми. През май миналата година тази практика изцяло беше спряна от ФИФА.Случаите на собственост от трети страни са тези, при които инвестиционни дружества откупуват икономическите права на даден футболист или част от тях срещу инвестиция във футболния клуб, чиято собственост е. Тази практика беше определена като форма на робство от бившия президент на УЕФА Мишел Платини.От ФА заявиха, че са поискали от "Телеграф" да им бъдат предоставени всички факти, свързани със случая.Алърдайс беше назначен за национален селекционер само преди два месеца, след като Рой Ходжсън подаде оставка заради провала на Евро 2016.По време на срещите, заснети от "Телеграф", новият треньор се подиграва на своя предшественик, критикува хората от Футболната асоциация и дори нарича принц Хари "много палаво момче".


description: Президентът на САЩ Барак Обама каза на турския си колега Реджеп Тайип Ердоган днес, че правителството му ще работи с Анкара, за да помогне за изправяне пред правосъдието на отговорните за осуетения опит за преврат в Турция, предадоха Ройтерс и Асошиейтед прес.Двамата се срещнаха преди началото на срещата на върха на Г-20 в китайския град Ханчжоу.

title: Обама обеща на Ердоган, че ще помогне виновните за преврата да се изправят пред съда

maintext:
Барак Обама се изправя след срещата с Ердоган на която той е символичен домакин.
Фотограф: Jonathan Ernst
Ангела Меркел и Реджеп Ердоган
Фотограф: Bpa
Президентът на САЩ Барак Обама каза на турския си колега Реджеп Тайип Ердоган днес, че правителството му ще работи с Анкара, за да помогне за изправяне пред правосъдието на отговорните за осуетения опит за преврат в Турция, предадоха "Ройтерс" и "Асошиейтед прес". Двамата се срещнаха преди началото на срещата на върха на Г-20 в китайския град Ханчжоу.Турция неотдавна официално поиска екстрадирането на ислямския проповедник Фетхуллах Гюлен, а Ердоган многократно обвини живеещия в Пенсилвания Гюлен, че стои зад опита за преврат, извършен миналия месец.На срещата Обама каза, че е критично важно да се гарантира сигурността на турската граница със Сирия, откъдето бойци на Ислямска държава проникват в Турция, както и обратно в Сирия. Турция не бива да носи сама бремето на сирийската бежанска криза, каза Обама.Ердоган заяви, че не бива да се прави разлика между "добри" и "лоши" терористи, предаде Асошиейтед прес. Всеки тероризъм е лош, каза турският президент и поиска САЩ и Турция да възприемат общ подход към тероризма. Турция и САЩ са на различни позиции за ролята на кюрдските сили в борбата срещу групировката Ислямска държава в Сирия, напомня АП. Подкрепяните от САЩ сирийски кюрди са най-ефикасните сили в битката с Ислямска държава, но според Турция те се стремят да създадат зона на автономия край турската граница.Ердоган се срещна и с германската канцлерка Ангела Меркел, предаде ДПА/БТА. Това бе първата им среща очи в очи след осуетения опит за преврат в Турция. Двамата обсъдиха обтегнатите двустранни отношения, след като Меркел се опита да разсее напрежението, предизвикано от резолюцията на Бундестага, приета през май, в която масовото избиване на арменци в Османската империя през 1915-1916 г. бе обявено за геноцид. Германското правителство заяви в петък, че резолюцията не е юридически обвързваща.Не бе съобщено дали Меркел и Ердоган са обсъждали турската забрана германци да посещават военновъздушната база Инджирлик, отбелязва ДПА. Турция забрани на германски политически делегации да ходят в базата в отговор на резолюцията на Бундестага. В Инджирлик работят около 200 германски военни, които участват във водената от САЩ кампания срещу Ислямска държава.Меркел и Ердоган са разисквали също бежанската криза и неуспешния опит за преврат в Турция, добавя ДПА.


title: Снимка на деня: Траур за 9-ти септември

maintext:
1/4 снимки в галерията Противници на комунистическия режим отбелязаха 72-та годишнина от 9 септември 1944г. като завиха с черни знамена паметника на съветската армия в центъра на София в знак на протест срещу репресиите по време на режима.
Фотограф: Юлия Лазарова


title: Защо 15 септември е първият учебен ден в България

maintext:
Първи учебен ден в Основно училище "Васил Левски", Добрич, 1956г.
[Национален музей на образованието.]
"Защо първият учебен ден е на 15 септември". На този въпрос "Детски дневник" потърси отговор преди 4 години, а от министерството на образованието препратиха питането към Националния музей на образованието в Габрово. Днес в специалния проект "На училище" припомняме статията, защото въпросът отново е актуален около началото на новата учебна 2016/2017 година.
Причината за избор на датата 15 септември се оказва съвсем прозаична и скрита в не толкова далечното минало.
"До 1921 година първият учебен ден е бил 1-ви септември. При правителството на Александър Стамболийски обаче датата се измества с две седмици напред, за да могат учениците да участват в прибирането на селскостопанската реколта", обясни директорът на музея Мая Карагьозова.
Откриване на учебната година в 1-во средно училище, Русе, 1938г.
[Национален музей на образованието.]
По думите й в периода от Възраждането до 1944г. учебната година започвала с водосвет и тържествено приемане на училищното знаме. По време на комунистическия режима водосветът е изключен от ритуала, но се възобновява на много места след 1989 година.
Подобно обяснение за избора на 15 септември дава и председателят на учителския синдикат Янка Такева, според която изпращането на по-големите ученици по бригади за събиране на плодове и обработване на поля е било основната причина да се удължи ваканцията.
Първи учебен ден в Ломската девическа гимназия, 1938 г.
[Национален музей на образованието.]
Според нея първият учебен ден бил съобразен и с организацията на цялата предстояща година – ваканции, празници, заявените отпуски на родители и преподаватели.
Такева уточни, че днес в някои училища - професионални гимназии и гимназии с езикови паралелки, учениците огласят коридорите още в края на август. "Но те са по-скоро изключения, отколкото правило", посочи тя.
Софийска образцова гимназия, 1925 г.
Историческата справка показва още, че учебните години не са започвали на обичайната дата само когато България е участвала във войни. По време на Балканските и на Първата световна война, например, повечето от големите ученици и преподавателите били на фронта , а голяма част от училищата се ползвали за щабове или военни лазарети.
Не е сигурно дали това обяснение на датата 15-ти септември бе задоволило докрай любопитството на всички деца. Но във всеки случай е добре човек да има някакъв отговор на въпроса "Защо?", различен от "Просто, защото така".
В голяма част от Европа първият учебен ден е на 1 септември, като в някои - като Германия и Великобритания, може да варира от края на август до дните от първата седмица на септември в зависимост от регионалните власти.
Посрещане на германски първолаци.
Очаквано в по-северните страни и райони училището започва още през август. В Испания учебните занятия започват обикновено около средата на септември, докато в Италия децата отиват на училище през третата седмица на септември.
На повечето места няма общи тържества за всички ученици в училището с празнични речи и песни. За интересното начало на учебната година се грижат отделните класни ръководители. Любопитното е, че традицията за поднасяне на букети на учителите не е твърде разпространена. Даже обратното - в някои училища в
, например, учителите раздават цветя на първокласниците.
Първокласници в Германия.
Разбира се, има и изключения. В По-големите ученици се задоволяват с това да научат програмата си, а ако са в ново училище, да разучат сградата. И естествено да обсъдят със съучениците кой как е прекарал ваканцията (която също варира в отделните държави).Разбира се, има и изключения. В
, например, откриването на учебната година е изключително тържествено, като най-щастливи са малките ученици. До двора обикновено ги изпраща цялото семейство, а там ги посреща реч на директора и песните на по-големите ученици.
Забавата продължава с най-хубавото – първолаците получават пълни с лакомства и дребни подаръци цветни хартиени конуси Schultüte (буквално от немски – "училищна фуния").
Празникът продължава в тесен кръг в класните стаи, където учителите обикновено са подготвили игри и забавления, за да може децата по-лесно да навлязат от детската градина в училището. По подобен начин преминава и отбелязването на деня в Австрия.
Италианчета отиват за първи път на училище.
Първият учебен ден в
също варира в отделните щати, но най-често е началото на септември, обикновено веднага след Дена на труда, който е през първия понеделник от септември). Това, което го отличава от останалите учебни дни е, че е по-кратък.
За забавленията и първите впечатления на малките ученици се грижат класните ръководители, докато по-големите трябва да се справят с разучаването на програмата с часовете, които в САЩ са според избора на всеки ученик. В част от гимназиите, например, през първия учебен ден има специални часове за ориентация на новото място.
Във
учебната година започва в началото на септември и приключва в началото на юли. Учебната седмица е четири дни, а сряда е почивен.
В
заниманията са от 1 септември, като в повечето училища има официално посрещане с цветя и музика.
Ученици от Северна Корея с цветя и конфети пристъпват училищния праг за първи път.
Лятната ваканция в
и други страни от Южното полукълбо свършва в края на януари, а учебната година продължава докъм средата на декември. В Австралия учебната година е разделена на четири срока, като между тях учениците имат възможност да отдъхнат от уроците.
Нетрадиционни за нас, а и за повечето жители на Северното полукълбо училищни срокове има още в
, макар и нейното разположение да е на север от Екватора. Там учебната година започва през март и продължава до юли, а след известна почивка продължава от септември до февруари.
В
сроковете са три, а учебната година започва през април и свършва следващия март, като почивките са през лятото, зимата и пролетта. В островната държава униформите са задължителни, като има строги правила за прическите, аксесоарите, обувките и дори чорапите.
Японски ученички в униформи.
Оказва се, първият учебен ден не е задължително тържествен за ученици и учители. Датите на началото на учебната година, както и традициите при откриването й са разнообразни. Ето няколко примера как започва годината в различни страни.


title: Кристалина Георгиева официално е 13-ят кандидат в ООН

maintext: Новият кандидат на българското правителство за генерален секретар на ООН вече официално е вписан като 13-и претендент за наследник на Бан Ки Мун в световната организация. Името на Кристалина Георгиева и кратката ѝ концепция за това как си представя задачите на ООН, са публикувани на официалната страница.От първоначалните 12 кандидати се отказаха трима и с включването на зам.-председателя на Европейската комисия на финалната права застават 10. Сред тях все още е Ирина Бокова, издигната от България през февруари. Шестима от десетката са представители на Източна Европа.Включването на втора българка в състезанието бе забавено заради въпросите, които Русия и още три страни от Съвета за сигурност на ООН, имаха към правителството в София, съобщи Агенция "Франс прес".Ангола, Уругвай и Малайзия също са питали за разяснения относно изречението "единвствен и уникален кандидат" от писмото за издигане на кандидатурата ѝ.Агенцията припомня, че Ирина Бокова е заявила, че планира да остане в състезанието, както и че няма правило, което да я принуди да се оттегли след като издигналото я правителство е оттеглило подкрепата си – обстоятелство, което се смята, че сериозно намалява шансовете ѝ."Хората искат да си изяснят дали има един или двама кандидати (от България)" казва Джерард ман Боемен, посланик на Нова Зеландия, който през септември на ротационен принцип е председател на Съвета за сигурност. Поради това, че Нова Зеландия участва с бившия си премиер Хелън Кларк, тя делегира на Русия да ръководи процеса по избор на нов генерален секретар, за да няма конфликт на интереси.АФП цитира украинския посланик Володимр Елченко, който не е доволен от "прекалено късното" включване на Георгиева. "Начинът, по който стана това, не е най-коректният." Правилата на ООН позволяват страни членки да внасят кандидатури във всеки етап от процеса за избор, дори в последната минута, припомня АФП.В представената на 6 езика визия за ООН Кристалина Георгиева заявява, че тя е "ясна и проста – в променящият се свят световната организация трябва да е в крак с времето, да поднови актуалността си и да помага на нуждаещите се".Затова е нужна работа в 3 сфери: мир, сигурност, предотвратяване и уреждане на конфликти; устойчиво развитие, климатични промени и права на човека; доверие към генералния секретар от страните членки, за да проведе реформи и да приложи добри практики за управление, от които ООН се нуждае.Тя изтъква, че е била очевидец на драматични политически и икономически промени в собствената си страна и региона и това ѝ е помогнало да разбере какво движи промените и как те променят живота на хората."Нося със себе си директен опит в ръководството на програми за околната среда развитието и хуманитарните мисии през цялата ми кариера, имам и опит в активната дипломация на глобалната сцена. Работила съм със страни членки по различни поводи за насочване на бюджетни ресурси там, където те са били необходими и ще допринеса с доказан опит на мениджър в ролята на генералния секретар на ООН. Но най-вече ви призовавам да ме възприемете като лидер, който ще съхрани фундаменталните ценности на ООН и ще отдаде силите си тази велика организация да работи за всички."Във финалната част на концепцията си тя обръща внимание на лидерската роля на генералния секретар и това, че "изграждането и поддържането на доверие от страните членки е постоянен приоритет, защото това е горивото, с което работи всичко останало".Тя уточнява, че това не означава да се съобразява с исканията на всяка от близо 200 държави в ООН, а да спазва буквата и духа на Хартата, конвенциите, протоколите и международното право, в които са кодифицирани ценностите, принципите и визията за Обединени нации.Георгиева обръща внимание и на администрацията на ООН, която се нуждае от подкрепа и окуражаване в момент, когато тя е критикувана за слаба ефективност, бавна реакция и липса на фокус."Ръководството трябва да има увереност да ръководи и да използва най-добрите днешни практики. Искам да възстановя репутацията на ООН като източник на иновации, партньорство и постигане на резултати. Искам ООН да бъде най-вълнуващото място да работиш."


title: Отново "На училище" с "Детски Дневник'

maintext:
Фотограф: Красимир Юскеселиев
"В клас учителката е наистина върхът. Дори когато наказва Клотер, последния по успех в класа. А в междучасието с приятелчетата, щом не ни вижда Бульона (това е възпитателят), можем да се бием и да си играем на какви ли не игри", разказва Никола̀ от романа на Рьоне Госини и Жан-Жак Семпе.Ето защо Никола̀ и съучениците му нямат търпение да дойде време за училище. А започнат ли часовете "Ученикът е буен, често разсеян. Би могъл да работи по-добре", пише в бележника на Никола и той се чуди как ще го покаже на родителите си и дали ще яде бой.Такъв тип послания май остават непреходни, ако и в новите бележници на българските ученици от тази учебна година графата "Забележки" да е променена на "Отзиви и информация".Тази промяна е пренебрежима сред новостите, които предстоят с новия Закон за училищното и предучилищното образование. Именно върху промените и последствията от тях за учениците и родителите е фокусирана тазгодишната поредицата "На училище" И тази година редакционният екип на "Детски Дневник" ще се опита да помогне на родителите на деца в различни възрасти - от първокласниците до тийнейджърите - с предложения и съвети за справяне с някои от сериозните проблеми, с които децата се сблъскват.Защото не за всяко дете вълненията с наближаването на 15 септември са като на Никола̀. Понякога училището е място на самота, изолация, тормоз. Трудностите за някои деца не винаги са свързани със самото учене, а проблемите на съвременните ученици не свършват с живота в училище, те се прехвърлят и във виртуалния им живот, където могат да са дори още по-мъчителни и нерешими за тях.В следващите 30 дни ще публикуваме и полезна информация за най-важните неща, които родителите не бива да забравят в дните около началото на учебната година - съвети как да направят безболезнено адаптирането на децата към училищното всекидневие, както и идеи за допълнителни занимания за разтоварване между уроците и домашните.Освен снимки и видео на училищни теми, ще подберем предложения и за свободното време - откъси от нови книги - онези, които са извън задължителната в училище литература; срещи с интересни хора, които помагат на децата да открият и развият интересите си; както и купища предложения за забавления "С децата в почивните дни".А за особено заетите родители седмичният бюлетин на "Детски Дневник" позволява в петък да научават най-важните новини от поредицата "На училище". Необходим е само абонамет за него на специалната страница на "Дневник" за регистрирани потребители на id.capital.bg


description: Тревожен клип на насилие и тормоз над малолетно момиче от нейни връстнички е бил разпространен в социалната мрежа "Фейсбук" вчера, след което показан от националните телевизии Би Ти Ви и Нова телевизия.

title: Полицията разследва видео на бой и унижение над малолетно момиче от връстници

maintext:
Фотограф: Анелия Николова
Тревожен клип на насилие и тормоз над малолетно момиче от нейни връстнички е бил споделен в социалната мрежа "Фейсбук" вчера, след което разпространен от националните телевизии Би Ти Ви и Нова телевизия.
На видеото, което е публикувано в мрежата от насилничките за назидание на момичето, се вижда как то е ударено, оскубано и смъкнато на земята от друго момиче, а след това е принудена да се съблече гола. Насилничките я обвиняват в задяване с момче и още на клипа заявяват, че той ще бъде пуснат във "Фейсбук" за наказание.
Полицията е разпитала всички участници в случая, съобщава Би Ти Ви. По сведение на Нова телевизия по случая работи детска педагогическа стая, защото участничките в клипа са малолетни, а след като родителите на жертвата са подали жалба, е образувано досъдебно производство.
Подобен случай имаше на друго място в страната преди по-малко от месец, когато отново с камера на мобилен телефон беше заснето как две момичета бият и викат на трето, след което видеото беше споделено в социалната мрежа.
След инцидента три момичета и момче, което ги е откарало на мястото, където е сниман клипът, са задържани за 24 часа с обвинения за хулигански прояви, съобщи тогава "Дарик".


title: Шофьорите на таксита ще преиздават удостоверенията си без изпит

maintext:
Фотограф: Юлия Лазарова
Таксиметровите водачи ще преиздават удостоверенията си, без да полагат изпит. За това се договориха министърът на транспорта Ивайло Московски и представители на таксиметровия бранш, съобщиха от ведомството.Към момента съществува изискването след изтичането на петгодишната валидност на удостоверението за водач на лек таксиметров автомобил шофьорите да преминават отново на изпит.От бранша изтъкнаха, че подобно изискване няма при други професии, поради което е редно преиздаването на документа да става административно, след заплащане на съответните такси. Министър Ивайло Московски заяви, че подкрепя искането на бизнеса и ще разпореди това изискване да отпадне.Превозвачите поставиха и други въпроси, свързани с тълкуването на законодателството, свързани с организацията на таксиметровата дейност и изискуемите документи, при проверка на водачите и превозвачите.Московски казал, че трябва да бъдат преразгледани и уточнени понятията в нормативните текстове, които регламентират работата на превозвачите и таксиметровите водачи. Целта е да бъдат избегнати различни тълкувания, което води до затруднение както за контролните органи, така и за бранша. По думите му необходимо е да се създаде механизъм, който да позволи на таксиметровия бизнес да работи и да се развива, както всички други търговски дейности.Не се посочва кога ще се вземат мерки за поправката на съответните текстове.


description: Принцът на Рим, както го наричат италианските фенове, започна професионалната си кариера в столичния гранд през 1992 година. 24 години по-късно той продължава да носи фланелката на "вълците" и не я сменял с ничия друга през целия си живот.

title: Фотогалерия: Футболната легенда Франческо Тоти на 40


description: Така беше подобрено постижението от 1980 година, когато подобен формат събира 80.6 милиона зрители. Тогава един срещу друг застават Роналд Рейгън и Джими Картър.

title: Рекордните почти 91 млн. зрители са гледали дебата Клънтън-Тръмп в САЩ

maintext:
Снимката е от магазин за телевизори в Сеул.
Рекордни 80.9 милиона зрители са гледали снощи първия телевизионен дебат между кандидатите за президент на САЩ Хилари Клинтън от Демократическата партия и Доналд Тръмп от Републиканската партия, предаде CNN, като се позова на данни на компанията за маркетингови изследвания "Нилсън", предаде Ройтерс. Както се очакваше, така беше подобрено постижението от 1980 година, когато подобен формат събира 80.6 милиона зрители. Тогава един срещу друг застават Роналд Рейгън и Джими Картър.В броя на зрителите на дебата обаче не попадат милионите, които са го гледали в барове, ресторанти и онлайн, уточнява "Ройтерс". Последният предизборен диспут – между Барак Обама и Мит Ромни през 2012 години, беше гледан от 67.2 млн. зрители.Вчерашният дебат между кандидатите за президент беше първият от общо три преди изборите на 8 ноември. Следващите два ще са на 9 и 19 октомври.


description: Всеки уикенд в "Дневник За бавен живот" четете и рецепти за "бавна храна", приготвени специално за читателите от различни ресторанти.

title: Slow food рецепта: Гадо-гадо

maintext:
Тази статия е част от темата "За бавен живот"
Фотограф: Юлия Лазарова
Започваме с индонезийското ястие Гадо-гадо от ресторант "Багри"*
С изключение на овкусяването, където са необходими азиатски продукти, всички останали са чисти сезонни зеленчуци от български фермери.
Фотограф: Юлия Лазарова
Необходими продукти:
200 гр. прясно зеле
100 гр. моркови
2 бр. яйца от свободни кокошки
200 гр. картофи
150 гр. печени чушки
100 гр. краставици
100 гр. зелен фасул
100 гр. бамя
150 гр. лимец (несварен)
100 гр. шарен боб (несварен)
Фотограф: Юлия Лазарова
За соса:
400 гр. сурови фъстъци
20 гр. чесън
150 гр. палмова захар
5 гр. чили
20 мл. соев сос
20 гр. тамариндова паста
Сокът от 2 лимона
Гадо-гадо означава микс или сбор и е популярно индонезийско ястие. Приготвя се от най-различни зеленчуци според съответния сезон. Ние го приготвяме с фермерски и български сезонни зеленчуци. Започнете с подготовката на различните съставки.
Фотограф: Юлия Лазарова
Начин на приготвяне:
Накиснете лимеца в хладка вода за около 20 минути, след което варете до готовност. Обелете и нарежете картофите на кубчета и също ги сварете за около 15 минути или докато омекнат. Сварете яйцата за 6 минути или повече, ако ги харесвате по-твърдо сварени. Бланширайте бамята и зеления фасул във вряща вода за 5-10 минути, след което ги потопете в ледена вода, за да запазят цвета си. Варим и шарения фасул до готовност, като внимаваме да запази своята цялост. Краставиците, морковите, зелето и печените чушки режем на жулиени.
Всички съставки на соса се поставят в блендер и се смилат до хомогенна смес. Важно е киселината на лимона да се усеща, затова ако не е достатъчно за вкуса ви, добавете още лимонов сок и сол, в случай че е нужна.
Аранжираме в дълбока чиния като лимецът и зелето служат за канапе и се овкусяват с фъстъчения сос. Върху тях се нареждат останалите съставки една до друга без да се смесват.
Фотограф: Юлия Лазарова
семеен ресторант, който "вярва в сезонната, качествена и локална храна". Работи с натурални продукти
, плод на труда на най-добрите фермери и е сертифициран член на Slow Food България.
* "Багри" е


title: Повече от 50 отбора ще участват в любителската лига по волейбол

maintext:
Дванадесетият сезон на Любителската волейболна лига Volley Mania събра общо 55 отбора. Сред тях са и два състава от училището на бившия капитан на националния отбор Владимир Николов.
Отборите са от София, Пловдив, Пазарджик и още 11 града в страната.В шестия сезон на женската лига ще участват рекордните десет отбора, сред които е и защитаващият титлата си "Колибри". В А дивизия при мъжете се впускат осем състава, като половината са софийски, два са от Пловдив, а по един има от Пазарджик и Берковица. В Б1 отборите са 15, а в Б2 - 22.


description: Пловдив ще бъде център на честванията на 131-та годишнина от Съединението на България

maintext:
На това събитие България дължи и девиза, изписан над входа на Народното събрание: "Съединението прави силата".
Пловдив ще бъде център на честванията
ъзстановката на събитията от преди 131 години, началото е в 19.00 часа. В тържествената заря проверка, която е кулминацията на тържествата, ще участва председателят на Народното събрание Цецка Цачева.
Сутринта в град Съединение ще се състои
41-вия Международен мемориален маратон.
Днес България чества 131-та годишнина от Съединението на Княжество България и Източна Румелия. На 6 септември 1885 г. хиляди българи, живеещи на разделената от Берлинския конгрес територия, се обединяват и заживяват заедно вече не само духом, но и без политически граници помежду им.На 6 септември 1885 г. Източна Румелия отхвърля върховенството на султана и обявява, че се присъединява към Княжество България. Това става след като Чардафон Велики (Продан Тишков) и майор Данаил Николаев влизат с отрядите си в Пловдив, арестуват областния управител на Източна Румелия Гаврил Кръстевич и се създава временно правителство. Два дни по-късно княз Александър Първи Батенберг с манифест утвърждава присъединяването на областта и приема да бъде титулуван занапред като княз на Северна и Южна България.След продължителна дипломатическа борба Съединението получава международно признание с подписването през 1886 г. на Българо-турска спогодба.6 септември е обявен за официален празник с решение на Народното събрание от 18 февруари 1998 г.По традиция Пловдив - столицата на Съединението, ще бъде център на тържествата. Тържествен молебен ще бъде обслужен от 10 часа в храма "Успение Богородично" от Пловдивския митрополит Николай. В 17.30 часа на площад "Стефан Стамболов" ще се състои празничен концерт по случай празника на града. Комитет "Родолюбие" ще пресъздаде в


title: Кинофестивал в София представя наградени филми от Кан и първите опити на Годар

maintext:
Кадър от филма "Standing Tall"
[Фестивал]
Осемнадесет филма, няколко дискусии, безплатни ученически прожекции, уркшоп за младежи и представяне на европейската платформа за кинообразование CinEd. Това са само част от акцентите в третото изданиe на фестивала "Срещи на младото европейско кино", съобщи Ралица Асенова - създател и организатор на фестивала.Той ще се проведе от 26 септември до 2 октомври в кино "Одеон" и залата на Френския културен институт и ще покаже филмовите заглавия, обединени в 3 тематични програми. Първата, наречена, ще представи филми на съвсем млади и обещаващи автори. Сред тях е Party Girl / Купонджийка , спечелил "Златна Камера" в Кан и определен от журито като "див, щедър и невъзпитан" . Публиката ще може да види и първия френски филм за супергерой: " Винсент не е риба " , както и португалските " Джон Фром " и " Обратно у дома " .Безспорният гвоздей в програмата обаче е документалният " Утре ". Той е отличен със "Сезар" за най-добър документален филм през 2016 г., до момента има над 1 милион зрители само във Франция, както и стотици прожекции по света.Филмите, включени в програмата, ще станат отправна точка за кръгли маси и дискусии, в които ще се включат френски магистрати и техни български колеги, както и специалисти от Румъния и Молдова по въпроси, свързани с образование и успешни съдебни практики. Те ще дискутират по теми като анти-дискриминация, социално неравенство, отпадане от училище, бездомни деца, малолетни в конфликт със закона и др.Очаква се да бъдат изработени съвсем конкретни текстове като част от подготвяната съдебна реформа в България, в посока по-дружелюбно правораздаване за децата извършители и жертви на престъпления. Отправна точка за всички тези разговори ще бъде филмът на режисьорката Еманюел Берко, чийто филм "С високо вдигната глава " откри фестивала в Кан през 2015 г. Неговият сюжет разказва историята на 6-годишния Малони. Изоставено от майка си, момчето често е привиквано в съдилищата за малолетни. Един ден, изпратен в изправителен център със строг режим, той среща Тес – особено момиче, което ще му помогне да види смисъл на живота. Филмът прави в Кан истински фурор, голяма заслуга за което има и Катрин Деньов в ролята на детска съдийка.Третата програма -, е посветена на първите опити в киното на режисьори, считани днес за класици и изучавани във филмовите академии по света. Стартът ще бъде посветен на Годар с два филма, променили киното завинаги: "Лудият Пиеро" и "Презрението". За догодина създателката и основен двигател на фестивала Ралица Асенова обещава да видим първите опити в киното на Жак Деми , а за петото издание на форума е в преговори за две непоказвани заглавия на ранния Трюфо.За най-младите зрители е подбрана програма от безплатни образователни прожекции и кино-уъркшоп, в който за 5 дни група младежи ще направят кратък филм и ще го покажат на голям екран при закриването.За всички иновативни учители, ментори, работещи в школи и образователни центрове, които искат да включат киното в своите методи на преподаване, е предвидено подробно представяне на европейската платформа за кинообразование CinEd.


description: Протестите в район "Младост" срещу застрояването на зелени площи и детски площадки доведоха до оставката на районния кмет Цвета Авджиева, след като ГЕРБ свали политическото си доверие от нея.

title: Жителите на район "Младост" искат местен референдум, трябват 15 хил. подписа (допълнена)

maintext:
Фотограф: Евгения Попова
Жителите на столичния квартал "Младост" искат провеждане на местен референдум за мораториум на строителството в зелени площи, предаде БГНЕС. Темата на допитването е за и против налагане на забрана на строителството в зелени площи, паркове, детски площадки и междублокови пространства в района.
Основна цел на исканите промени е гарантиране на запазването на всички съществуващи зелени площи, междублокови пространства, детски площадки и паркови пространства. На официална пресконференция днес ще бъде обявено началото на процедура по свикване на местен референдум в район "Младост" в София.


description: Държавните глави и правителствени ръководители ще трябва да решат какви действия да предприемат, за да спрат спекулациите за задълбочаващата се дезинтеграция в съюза и да върнат доверието на гражданите в европейските институции.

title: Европейските лидери се събират в Братислава в опит да върнат доверието към ЕС

maintext: Лидерите на ЕС се събират днес в Братислава, за да обсъдят бъдещето на общността след Брекзит . Великобритания няма да е представена на масата за преговори за първи път след решението на гражданите й да прекратят членството си в съюза. Лидерите ще трябва да решат какви действия да предприемат, за да спрат спекулациите за задълбочаващата се дезинтеграция в съюза и да върнат доверието на гражданите в европейските институции Като водеща тема се очертава сигурността. В седмиците преди срещата в словашката столица Франция и Германия заговориха за съживяването на идеята за единна европейска армия – нещо, което срещаше твърдата съпротива на Великобритания заради опасения за конкуриране на функциите на НАТО. След решението за Брекзит обаче темата отново бе върната в дневния ред, особено на фона на мигрантската криза и все по-честото говорене за необходимостта от опазване на външните граници на ЕС. За това намекна и председателят на ЕК Жан-Клод Юнкер в годишната си реч за състоянието на съюза в сряда Очаква се да бъде отделено внимание и на проблема с охраната на българската граница, явяваща се външна за Европа. В речта си Юнкер заяви, че до края на октомври още 200 европейски гранични служители и 50 транспортни средства трявба да бъдат изпратени у нас. По време на визитата на унгарския премиер Виктор Орбан в България тази седмица министър-председателят Бойко Борисов изтъкна, ч е ще иска да получи незабавно от ЕС 160 милиона евро, които да се използват за охрана на границите от мигранти . Орбан го подкрепи с думите:"Ако можем да дадем 3 млрд. евро на Турция, които не са в Европейския съюз, тогава е невъзможно да не може да дадем 160 млн. евро на българите, които са в ЕС".Вчера ръководителят на кабинета на унгарския премиер Янош Лазар потвърди, че се очаква в Братислава страните от централна Европа да направят общо предложение за подпомогане на България в опитите й да охранява границата си с Турция в мигрантската криза.Темата стана особено чувствителна след опита за преврат в южната ни съседка и многократните предупреждения на властите в Анкара, че ако гражданите й не получат безвизов достъп до Европа, тя ще спре да изпълнява споразумението по връщането на нелегалните мигранти.Бежанците остават една от темите, предизвикващи най-големи спорове сред страните членки. Едни от най-големите противници на политиката на отворени врати са държавите от т.нар. Вишеградска четворка (Унгария, Словакия, Полша и Чехия). Напоследък зачестиха техните срещи под различен формат в опит за намиране на собствен подход към проблема. Очаква се на срещата в Братислава те да влязат в спор с германския канцлер Ангела Меркел, която с решението си да отвори границите за всички бежанци получи доста критики както у дома, така и в чужбина.


description: Споровете около трасето на магистрала "Струма" в района на Кресненското дефиле може да вкарат проекта в схемата "Белене", но в още по-голям мащаб и с повече разходи. За това предупреди председателят на управителния съвет на агенция "Пътна инфраструктура" Лазар Лазаров на пресконференция за напредъка на участъка от магистралата между село Крупник и град Кресна.

title: При забавяне проектът за магистрала "Струма" можел да се превърне в ново "Белене"

maintext:
Лазар Лазаров
Фотограф: Надежда Чипева
председателят на управителния съвет на агенция "Пътна инфраструктура" Лазар Лазаров на пресконференция за напредъка на участъка от магистралата между село Крупник и град Кресна, съобщи "Фокус".
"Това не е заплаха. Дори за неизпълнението на даден проект рано или късно сметката трябва да се плати в даден момент", каза Лазаров, като направи аналогия с проекта за АЕЦ "Белене", от който България се беше отказала, но сега трябва да плати около 630 млн. евро за готовите реактори.
В случая с този участък на "Струма", който е най-сложният и най-скъпият, "мащабът е много по-голям и сметката е много по-голяма", предупреди Лазаров като поясни, че ако България не започне строителството му през този програмен период, ще загуби еврофинансирането на цялата магистрала, тоест ще трябва да върне около 1 млрд. лв. на Брюксел. Отделно ще трябва да търси пари и за недовършения участък. Като аргументи да се бърза шефът на пътната агенция изтъкна и това, че без ново трасе трафикът ще продължи да замърсява дефилето неопределен брой години, ще продължава да има и нови жертви на опасния път.
Той предвижда от Кресна към Симитли движението да минава по сегашното трасе, а другото платно – от Симитли до Кресна ще бъде изнесено в източна посока по изцяло нов терен, който преминава около селата Брежани, Стара Кресна и Ощава, с предвидени тунели, 7 виадукта, 14 по-малки съоръжения, подпорни стени и т. н. Пътят ще е двулентов, като при изкачванията ще има три ленти. Двете трасета ще бъдат резервни едно на друго и при инцидент ще има възможност за прехвърляне на движението от единия към другия път, както и връзки с населените места в района. Планът е първо да бъде изградено новото трасе, а след това да се рехабилитира сега действащото.
Срокът е постижим за цялостното доизграждане на автомагистрала "Струма", подчерта Лазаров. Ако няма бланкетни жалби, които умишлено възпрепятстват проекта, имаме реален шанс през следващият строителен сезон да започнем работа, допълни той.
Под декларация в подкрепа на този вариант са се подписали десетки организации, между които браншови организации в строителния и в транспортния бранш,
Българската академия на науките, Минно-геоложкия университет и Университета по архитектура, строителство и геодезия, Българската асоциация за селски и екологичен туризъм, Българския ловно-рибарски съюз, Екологично сдружение "Марица 2004", Федерацията на потребителите в България, Сдружението "Клъстер Уелнес БГ" и Екологичното сдружение "Протект-проект", съобщи пресцентърът на пътната агенция.
Споровете около трасето на магистрала "Струма" в района на Кресненското дефиле може да вкарат проекта в схемата "Белене", но в още по-голям мащаб и с повече разходи. За това предупредиСпоред Лазаров проектът с обход от изток, само с едно изнесено извън Кресненското дефиле платно като алтернатива на преминаването по стария път се очертава като единствено решение.


title: Този петък е Ден на грижата за гората

maintext:
Фотограф: Асен Тонев
Денят на отговорност и грижа за гората или още известен като Петъкът на FSC (Forest Stewardship Council – Съвет за стопанисване на горите, бел.ред.) тази година ще се отпразнува за девета поредна година по света. В България събитието ще бъде на 30 септември от 18.30 ч. в сградата на Националния дворец на културата, фоайе "Запад".
Фотоизложбата на WWF там е посветена на принципите за устойчиво стопанисване на горите. Акцент в събитието е благотворителният търг на избрани детски рисунки от конкурса на WWF на тема "Гората и нейните обитатели" и дегустацията на продукти от ферми в зони от Натура 2000 в Западна и Централна Стара планина.
Сертификацията по системата FSC се прилага в 80 държави на 5 континента. В България WWF я популяризира и подпомага прилагането й от 2002 г. насам. Днес сертифицираните гори в страната са над 850 000 ха или 21% от общата горска територия. Старите гори, върху чието съхраняване FSC поставя силен акцент, са 4% от горската територия и сертификацията е един от най-ефективните инструменти за опазването им. Знакът на FSC, който все по-често срещаме по етикетите на продуктите, е гаранция, че те са създадени с грижа за природата, за хората и за бизнеса.
"Горската сертификация по FSC е кауза, за която WWF-България работи, защото смята, че е надежден инструмент за защита на горите, който е в хармония с бизнеса и интересите на местните хора" обясни Нели Дончева, ръководител на програма "Гори" във WWF. Според нея, ако принципите за отговорно управление на горите се прилагат в тяхната пълнота, те гарантират запазването на природата, зачитането на правата на заинтересованите групи и стимулиране на икономиката.


description: "Искам да подчертая, че това решение няма никакво отношение към нас. Това е решение на българското ръководство. Много ми се иска да се надявам, че то е суверенно", каза говорителят на руското външно министерство Мария Захарова.

title: Москва: Нямаме нищо общо със смяната на Бокова

maintext:
Говорителят на руското външно министерство Мария Захарова.
Решението на българското правителство да смени кандидата на страната за поста генерален секретар на ООН няма никакво отношение към Русия, заяви днес говорителката на руското министерство на външните работи Мария Захарова, цитирана от БТА и ТАСС "Искам да подчертая, че това решение няма никакво отношение към нас. Това е решение на българското ръководство. Много ми се иска да се надявам, че то е суверенно", каза Захарова."Още щом се появиха инсинуации на тема, че Русия е въвлечена в смяната на кандидата от България, ясно изразихме позицията си: в подобни неофициални или задкулисни игри не участваме", даде да се разбере тя.Захарова изрази надежда, че българските граждани също ще разберат, че "Русия няма никакво отношение към това. Макар че желанието да ни замесят, поне информационно да ни направят крайни, беше много силно", отбеляза тя.Вчера българското правителство прехвърли подкрепата си за генерален секретар на ООН върху еврокомисаря Кристалина Георгиева . С това се сложи край на продължилите няколко седмици информации, че се готви смяна на българския кандидат в последния момент. В историята бе замесено и името на Русия. От самото началото редица западни издания описваха доскорошния кандидат на България - директора на ЮНЕСКО Ирина Бокова - като кандидата на Владимир Путин. След незадоволителното й представяне в предварителните гласувания в Съвета за сигурност на ООН и информациите, че София ще я смени с Георгиева, Москва обяви, че германският канцлер Ангела Меркел е лобирала пред Путин на срещата на Г-20 да подкрепи българския еврокомисар.От Берлин отрекоха информацията, породила напрежение между Германия и Русия . Няколко дни по-късно зам.-външният министър на Русия Генади Гатилов обяви в интервю, че още миналата година Георгиева се е допитвала до руски дипломати за възможното й издигане, но в последствие се е отказала от надпреварата. Гатилов допълни, че ако България реши да смени кандидата си, руската позиция ще се формира спрямо личността на кандидата.


description: В отговор на депутатски въпроси, зам.-министър Персенски обясни, че забавянията и липсите на ваксини в различни моменти не са заради бюджетни или административни спънки, а зависят от техническите възможности на производителите и доставчиците.

title: Осигурени са задължителните ваксини до края на годината

maintext:
Фотограф: Надежда Чипева
Във всички регионални здравни инспекции в страната има осигурени количества ваксини за задължителния имунизационен календар до края на година. За пръв път от три години насам в централния склад на Министерство на здравеопазването има резерв от бройки ваксини, обяви зам.-министърът на здравеопазването Адам Персенски пред парламентарната комисия по здравеопазване, в редовен отчет.Очакват се и останалите доставки, които са заявени от здравното министерство. С тях ще има ваксини и до средата на следващата година, а този ноември ще започне подготовката по новата обществена поръчка за осигуряване на задължителния имунизационен календар за 2017 г.В отговор на депутатски въпроси, Персенски обясни, че забавянията и липсите на ваксини в различни моменти не са заради бюджетни или административни спънки, а зависят от техническите възможности на производителите и доставчиците. "Парите за ваксини са заделени от бюджета и поръчките са направени, но ето че от 60 хиляди поръчани петвалентни ваксини са доставени 44 хиляди, а останалите се чакат", каза Персенски.Зам.-министърът коментира и случай, за който разказа Нова телевизия - за дете, получило обрив след поставяне на ваксината тетраксим по разказите на родителите му. Според Персенски причините за обрива може да са много и докато не се докаже връзка с ваксината не може да се спекулира.Министерството на здравеопазването даде и извънреден брифинг по случая, като обясни, че Агенцията по лекарствата се е самосезирала, защото за случая не е съобщено на здравните власти, когато се е случило - на 14 септември. Проверката, която ведомоството е направило показва, че всяка година има по един такъв случай на фона на 120 хиляди имунизации с тетраксим. Локалният обрив, който е посочен като рядък, но възможен страничен ефект от ваксината, отминава за няколко дни с компреси с риванол и не налага хоспитализация.


title: Учебният ден в училищата с една смяна ще започва в 8.00 часа

maintext:
Фотограф: Георги Кожухаров
Първият час в училищата, където се учи само в една смяна, ще трябва да започва не по-рано от 8.00 часа. В училища на двусменен режим сутрешните занятия ще започват не по-рано от 7.30 часа, а втората смяна приключва до 19.00 часа. Това предвижда държавният стандарт за организация на дейностите в училище, който бе утвърден днес от просветният министър Меглена Кунева. Разпоредбите влизат в сила от 15 септември.Междучасията трябва да се не по-кратки от 10 и не по-дълги от 30 минути. При учене на две смени по изключение може да се дават до две по-кратки почивки - от по 5 минути всяка.В целодневна форма на обучение в началния и прогимназиалния етап се допуска и разместване на броя на часовете, съобщиха от образователното ведомство. Така в дни, когато програмата е по-трудна, часовете за самоподготовка може да се увеличат до 4, а преди ваканцията часовете за отдих и занимания по интереси да са повече. Дава се и възможност за интензивно изучаване на български език, ако пропуските на учениците са по-големи.Ваканциите през новата учебна година са есенна, коледна, междусрочна, пролетна и лятна, съобщиха още от министерството Директорите могат да дават до 3 дни на децата при необходимост – грипна епидемия, природни бедствия или авария в училището.Днес Кунева е утвърдила и държавния образователен стандарт за оценяване на резултатите от обучението на учениците, повечето от разпоредбите в който няма да влязат в сила от тази учебна година. Единствено още от следващата пролет се предвижда изпитите за национално външно оценяване да се оценяват не с оценки по шестобалната система, а с точки.Според трети утвърден стандарт учителският стаж спира да е единственият критерий за кариерно развитие на педагогическите специалисти. То вече ще зависи и от получените квалификационни кредити, придобитата професионално-квалификационна степен и резултатите от атестирането.На практика това означава, че ако досега кариерното развитие е можело да се осъществява само на периоди от 10 години натрупан стаж, то сега инициативността на учителите, желанието им да се квалифицират и усилията, които хвърлят в училище, могат да им помогнат да израснат и в рамките на четири години, съобщават от образователното ведомство.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия:
Къде са младите лекари?
След 10 години пътуваме свободно до Марс.
Алек Болдуин като Доналд Тръмп в "Събота вечер".
"Маймуна" потегля на голям екран.
Брад Пит се подлага доброволно на тест за наркотици и алкохол.
От утре в Градската градина в София започват "Зелени дни".Кинозалата става като космически кораб, с огромни тристранни екрани.


description: През 1872 г. - почти 150 години преди Хилъри Клинтън - Викторя Удхъл е номинирана от Партията за равни права за държавен глава. Това се случва близо 50 години преди жените да получат право да гласуват.

title: "Скандалната Виктория: Първата жена, кандидатирала се за президент на САЩ

maintext:
Професор Джудит Дан, историк и жител на Хоумър, Охайо, пред витрина с предмети, свързани със "скандалната Виктория".
Въпреки че често се говори за Хилъри Клинтън като за първата жена- кандидат за президент, всъщност пътят за нея е проправила друга дама, 150 години по-рано - Виктория Удхъл.
Почетна табела в родното място на Виктория Удхъл - Хоумър.
Почти век и половина преди Хилъри Клинтън пламенна активистка от Охайо станала първата жена, издигната като кандидат за президент на САЩ, разказва "Асошиейтед прес".Заради своя разнообразен и колоритен живот Виктория Удхъл трудно може да бъде поставена в определена категория. За някои тази суфражетка (участничка в движението за даване на избирателни права на жените), медиум, бизнесдама, борсов посредник и вестникарски издател е била "г-жа Сатана", а за други - идеалистка, защитавала правата на жените и децата. Тя карала мотоциклети, проповядвала "свободна любов" и следвала ръководството на древен гръцки оратор, за когото вярвала, че й се явявал като духовен водач.Партията за равни права издигнала Удхъл като кандидат, който да се изправи през 1872 г. срещу тогавашния президент републиканец Юлисис С. Грант и демократа Хорас Грийли - почти 50 години преди жените да получат правото да гласуват. На 34 години тя била с няколко месеца по-млада от изискваната възраст, но повечето историци продължават да смятат, че нейното кандидатиране и участие е било първото.Удхъл, разбира се, загубила, но не е ясно с колко. Броят на гласовете, които получила при загубата от Грант, така и не били официално документирани, а историците предполагат, че много от тях са били отхвърлени. Въпреки това интересът към живота на Удхъл се засилва покрай историческата кандидатура на Клинтън тази година като първата жена, издигната от водеща партия.Удхъл е почетена в родното си село Хоумър, Охайо, и района около него с изложби, лекции и по време на организирания от двеста години местен парад тази събота. Подготвя се документален филм "Coming woman". Увеличават се и посещенията на единствения мемориал на Удхъл в САЩ - часовникова кула в близкото село Гранвил, където неин портрет върху дърво се появява на всеки час на фона на органова музика."Забавното в случая с кампанията на Хилъри Клинтън , стремяща се да накара всички да гласуват, е, че това е много спорна кампания, а през 1872 г. е било съвсем същото", каза преподавателката по древна история в щатския обществен колеж в Кълъмбъс Джудит Дан, превърнала живота на Удхъл в проект, откакто се преместила в Хоумър около 2000 г.Антикварят от окръг Ликинг Робинс Хънтър излязъл с идеята за паметника на Удхъл през 70-те години на 20-и век, тъй като не искал да се забрави наследството на една местна представителка. Дан създава изложбена стая, посветена на Удхъл, в обществената библиотека в Хоумър и представя поредица от лекции в музея, които продължават до края на следващия месец.Дан каза, че заради съперничество със Сюзан Б. Антъни и други от ранното суфражистко движение Удхъл е можела да бъде изключена от историческите книги. Нейните радикални убеждения за жените и брака също предизвиквали тревога.Удхъл, която била едно от десетте деца в семейството, била бита и подложена на глад, може би и на малтретиране, от своя баща като малка. По-късно тя хвърлила вината за увреждането на първото й дете върху алкохолизма и пристрастеността към наркотиците на първия й съпруг.Когато проповядвала "свободна любов", Удхъл не говорела за секс, а за брачната институция, каза Дан. Според нея тогавашната законова забрана за развод била близка до робството. Удхъл също така подкрепяла узаконяването на проституцията като защита на жените.Семейството на практика било принудено да напусне Хоумър, когато Удхъл била момиче, каза Дан.След като се преместила в град Ню Йорк, Удхъл, чието рождено име било Виктория Калифорния Клафлин, и сестра й Тенеси Сълест Клафлин се сприятелили с железопътния магнат Корнелиъс Вандербилт. С негова помощ и с парите, които спечелили, като му помагали да общува със света на духовете, те станали първите жени, открили брокерска къща на Уолстрийт, и си спечелили прякори, сред които "омагьосващите брокерки".Те също така започнали да издават вестник - "Удхъл & Клафлин уикли", за да подкрепят кандидат-президентската кампания на Виктория и да популяризират провокативни идеи като къси поли и вегетарианство. В изборния ден през 1872 г. Удхъл била в затвора, обвинена в публикуване на неприлични материали заради статия за предполагаема извънбрачна връзка на виден проповедник; по-късно тя била оправдана..Още преди Клинтън да се кандидатира, музеят "Робинс Хънтър" решил, че нейната кампания може да бъде добра възможност за популяризиране на Удхъл. Неговата изложба до голяма степен е съсредоточена върху движението за избирателни права на жените, но също така включва снимки, изрезки от вестници и книги за Удхъл.Ребека Дънган, която е член на ръководството и оглавява програмния комитет на музея, каза, че някои от книгите са белетристични и тя няма да ги чете, защото я карат да се изчервява."Има заглавия като "Прочутата Виктория", "Ужасната сирена", "Г-жа Сатана", "Възмутително", "Развратните сестри", "Кралицата изменничка", "Свободната любовчийка", каза тя. Много преди историята на един от бащите основатели да бъде пресъздадена в "Хамилтън", в Бродуей даже имаше мюзикъл - "Напред, Виктория" от 80-те години на 20 век, разказващ историята на Удхъл.Партията на Удхъл избрала за неин кандидат за вицепрезидент избягалия роб, превърнал се в поддръжник на премахването на робството, Фредерик Дъглас, въпреки че той никога не е признавал това.Макар нейната кампания да е избледнява в историята, тя има траен ефект, каза Дан."Виктория е тук", каза тя. "Тя остави своя отпечатък. Ние просто не знаем да го търсим." (БТА)


description: Изборите възстановиха баланса в руската политическа система, нарушен от следизборните протести през 2011 г. Но системата не се движи в никоя посока.

title: Путин победи като демобилизира избирателите

maintext:
Елла Памфилова, председател на ЦИК.
Член на избирателна комисия в Башкортостан дреме в деня на парламентарния вот, преминал сред рекордно ниска за последните 15 години активност.
Изборите възстановиха баланса в руската политическа система, нарушен от следизборните протести през 2011 г. Руските власти успяха не само да върнат на партията "Единна Русия" конституционното мнозинство (над две трети от местата в парламента), но и да изтласкат от политическия живот доста голяма част от активните избиратели, включително от участниците в протестите преди пет години.С други думи властта приложи стратегия за демобилизация на електората и постигна успех. Не само защото изтегли изборите от декември за септември, но и заради представата в обществото, че изборите не са нещо значимо и нищо няма да променят.Същия извод налага и много силният спад в избирателната активност, особено в големите градове.В родния ми Санкт Петербург, например, тя бе малко над 30 на сто срещу 55 процента на предходните избори, т. е. активността е намаляла много рязко.Мнозина избиратели, останали недоволни от изборния резултат през 2011 г., сега просто загърбиха вота. Рязката промяна в състава на гласуващите естествено бе добре дошла за "Единна Русия" и за Кремъл.За демобилизация на избирателите спомагаше и това, че политическите сили, опълчили се срещу властите през 2011 г., тръгнаха към сегашните избори твърде раздробени и нямаха шансове да активизират електората, както навремето.Властите умишлено използваха подход, който да разруши организациите, представляващи потенциална заплаха за тях - от тактиката към неправителствените сдружения до последния случай, когато социологическият център "Левада" прогнозира рязък спад на активността и намаляване на интереса към изборите, и съответно бе нарочен за "чуждестранен агент".Според мен властите успяха да постигнат желания за тях резултат от гласуването и задачите, поставяни пред тези избори, са изпълнени.Като цяло авторитарните избори целят, от една страна, да демонстрират легитимността на действащия режим, да подчертаят, че управляващите са получили мандат от гражданите в държавата.Политическите режими от рода на този в Русия (наричат ги режими на електоралния авторитаризъм) доста успешно използват изборите точно с такава цел.От друга страна, авторитарните избори в очите на властите са много важен тест, чрез който да установят къде не полагат достатъчно усилия, къде резултатът от вота не им изнася и какво се налага да променят.Изборите от 2011 г. бяха важен сигнал - властите разбраха, че нещата не вървят, както им се иска, и взеха мерки да премахнат онова, което не им харесваше в руската политическа система.Сегашните избори не изпълниха тази сигнална функция, защото бяха пренебрегнати от твърде много гласоподаватели - властите не разбраха какво да очакват от тези хора в бъдеще, а засега не го знаем и ние.Властите наистина решиха тактическите си задачи, но отговорът на стратегическия въпрос - какво ще стане тепърва, още не се знае. Ясно е само, че за момента се запазва статуквото, нарушено през 2011 г.Електорални авторитарни режими има в различни страни. Най-каноничният пример е Мексико, където една и съща политическа сила - Институционно-революционната партия - бе на власт 70 и повече години, чак до 2000 г.Когато тази партия бе в зенита на своето могъщество, избирателната активност също беше много ниска и управляващите всячески се мъчеха да я повишат. Следователно руският режим съвсем не е уникален в това отношение.Ако хората не са много доволни от съществуващия ред, но не виждат алтернатива, този политически ред все пак ще е легитимен, независимо колко процента гласуват да бъде запазен. А проблемът с представителството на гражданите е нещо съвсем различно.Дори да предположим, че изборният резултат можеше да е друг, въпросът за легитимността на днешната Дума не може да се поставя, докато не видим реална алтернатива - търсене на промени, каквото пролича на изборите от последните години на Съветския съюз (1989-1991).Което не означава, че всички избори дотогава са били нелегитимни, макар че на тях хората гласуваха за един-единствен кандидат, без да виждат за себе си алтернативи, докато не се промениха правилата на играта.Руската политическа система не се движи наникъде - задачата, която си поставят властите, е точно да я запазят непроменена; и като цяло засега успяват.Друг въпрос е докога ще успяват да запазят тази неподвижност. Ако съдим по днешния изборен резултат, това изглежда просто е въпрос без отговор.Да, резултатът е удобен за властите и напълно допускам, че вотът ще предизвика у тях главозамайване от успехите, дори стремеж да произведат предсрочни президентски избори и/или да приемат нова конституция - докато имат възможност.Всъщност обаче властите се опитват единствено да запазят непроменен сегашния политически режим, а гражданите на Русия решиха този път да не реагират изобщо на тези опити, за разлика отпреди пет години, когато им се възпротивиха активно. (БТА)


title: Долен Манхатън се възражда 15 години след атаките от 11 септември

maintext: Населението на Долен Манхатън се е увеличило почти два пъти, а броят на децата – близо три пъти – след атаките от 11 септември 2001 г., които удариха финансовото сърце на Ню Йорк, показва нов доклад в навечерието на 15-тата годишнина от атентата.Икономиката на квартала се разраства по-бързо и в повече сектори спрямо средните стойности за града, разказва "Ройтерс"."В разгара на неописуемата трагедия преди 15 години бе невъзможно да си представим, че Долен Манхатън ще изглежда по начина, по който изглежда в момента", гласи изявлението на щатския ревизор Томас ди Наполи, изготвил доклада.В атаките от 11 септември в Ню Йорк и Вашингрон загинаха над 3000 души , като 2700 от тях бяха от Долен Манхатън.В годините след атентата властите в щата Ню Йорк отпуснаха субсидии и предприеха редица инициативи за стимулиране на бизнеса и раждаемостта. Но процесът не протече гладко. Политическите борби и други обстоятелства възпрпятстваха строителството на нов търговски център и мемориал.След дългогодишно отлагане тази пролет най-накрая бе открит транспортен възел, дело на известния испански архитект Сантяго Калатрава. Цената му надхвърли 4 млрд. долара – два пъти над планираното. Редица местни жители определиха проекта като излишно разхищение на средства.Обликът на зоната на атаките в Ню Йорк се промени значително след 11 септември. Тя вече е по-скоро жилищна област, след като по-стари офиси бяха трансформирани в апартаменти, а освен това бяха построени нови комплекси.Жителите на Долен Манхатън през 2014 г. са били 49 000 души през 2014 г. при 22 700 души през 2000 г. Като цяло населението на Ню Йорк се е увеличило само с 4.3 % за същия период.Променя се и структурата на трудовия пазар. Ако през 2000 г. финансовият сектор е осигурявал 56% от работните места, през 2014 г. този дял е вече 34 на сто.Но с възраждането се появяват и нови проблеми. Районът не успява да отвори нови училища достатъчно бързо, улиците са препълнени с боклук, а инфраструктурата трябва да се съобразява повече с климатичните промени, смятат критиците.


title: Фотогалерия: Разделена София на 9 септември

maintext:
1/17 снимки в галерията На девети септември и тази година в София датата беше отбелязана с коренно различни настроения. От БСП почетоха 72 години от освобождението на България от фашизма, докато хора, репресирани от комунистическия режим, определиха датата като срамна и бележеща началото на комунистическия преврат в страната.
Фотограф: Юлия Лазарова